Poznámky si odpíšte do zošita z anglického jazyka a naučte sa to!

**Present continuous / Prítomný čas priebehový**

- tento čas vyjadruje dej, ktorý sa odohráva **práve teraz** (v skutočnosti, na obrázku, v príbehu)

- tvoríme ho pomocou slovesa **byť** (am, is, are) a plnovýznamového slovesa, ktoré priberá koncovku **–ing.**

- najčastejšie používané príslovky: **now** (teraz), **at the moment** (v tomto momente), **today** (dnes), **tonight** (dnes večer), **this weekend** (tento víkend), **these days** (tieto dni),

**at present** (v prítomnosti)

**Kladný tvar**

I **am doing** a project. / I **´m doing** a project. Ja (teraz) robím project.

You **are playing** the piano. / You **´re playing** the piano. Ty (teraz) hráš na klavíri.

He **is watching** TV. / He **´s watching** TV. On (teraz) sleduje televíziu.

She **is sitting** in the car. / She **´s sitting** in the car. Ona (teraz) sedí v aute.

We **are having** a shower. / We **´re having** a shower. My sa (teraz) sprchujeme.

They **are making** a poster. / They **´re making** a poster. Oni (teraz) vyrábajú plagát.

|  |  |  |
| --- | --- | --- |
|  |  |  |
| I am cleaning my teeth.  *Ja si umývam zuby.* | You are washing up.  *Ty umývaš riad.* | He is hurrying up.  *On sa ponáhľa.* |
|  |  |  |
| She is getting dressed.  *Ona sa oblieka.* | We are sitting.  *My sedíme.* | They are standing.  *Oni stoja.* |

**!!! pozor na niektoré pravopisné zmeny pri pridávaní koncovky -ing !!!**

**1. Ak sa sloveso končí na -e, -e vynecháme a pridáme –ing.**

hav**e** - hav**ing**, writ**e** - writ**ing**, danc**e** – danc**ing**, smil**e** – smil**ing**

**2. Pri krátkych jednoslabičných slovesách (s krátkou samohláskou + jednou spoluhláskou) zdvojujeme spoluhlásku a pridáme –ing.**

si**t** - si**tt**ing, ge**t** - ge**tt**ing, swi**m** - swi**mm**ing, sto**p** – sto**pp**ing, trave**l** – trave**ll**ing

**3.** l**ie** – l**ying**, d**ie** - d**ying**

***Prítomný priebehový čas – zápor***

Zápor tvoríme tak, že za sloveso **byť** (am, is, are) pridáme **not**.

I **am not skiing**. / I **´m not skiing**. Ja (teraz) nelyžujem.

You **are not reading** a book. / You **aren´t reading** a book. Ty (teraz) nečítaš knihu.

He **is not buying** pens. / He **isn´t buying** pens. On (teraz) nekupuje perá.

She **is not singing**. / She **isn´t singing**. Ona (teraz) nespieva.

We **are not swimming**. / We **aren´t swimming**. My (teraz) neplávame.

They **are not shopping.** / They **aren´t shopping**. Oni (teraz) nenakupujú.